**STIGMA RY 8/2021**

Stigma ry:n hallituksen kokous

**Aika**: Tiistai 30. marraskuuta 2021 klo 17

**Paikka**: Teamsissa

**Läsnä**:

Susanna Ahokas (Puheenjohtaja)

Sanni Satosuo (Varapuheenjohtaja ja yhdenvertaisuusvastaava)

Emilia Muuri (Taloudenhoitaja ja sihteeri)

Lia Pursiainen (Tapahtuma- ja urheiluvastaava)

Joel Hämäläinen (Työelämä- ja alumnivastaava)

Nora Pihlajaniemi (Virkailija)

Elena Tulyakova (Virkailija)

1. **Kokouksen avaus**

Avataan kokous ajassa 17.05.

1. **Todetaan kokous lailliseksi ja päätösvaltaiseksi**

Todetaan kokous lailliseksi ja päätösvaltaiseksi.

1. **Esityslistan hyväksyminen**

Hyväksytään esityslista kokouksen työjärjestykseksi.

1. **Edellisen kokouksen pöytäkirjan hyväksyminen**

Hyväksytään edellisen kokouksen pöytäkirja.

1. **Talousasiat**

5.1. Nordean tiliotteet

Nordealta pyydetty tiliotteita vuodelta 2021, sillä taloudenhoitaja unohtanut ottaa tositteet parilta viimeiseltä maksulta ennen pankinvaihtoa. Pyydetty samantien koko vuoden tiliotteet ja Nordea luvannut ne toimittaa maksutta.

5.2. Taloudellinen tilanne

Taloudellinen tilanne yleisesti hyvä.

Viime kokouksen jälkeen maksettu vielä yksi kulukorvaus liittyen pubi-iltatapahtumaan sekä Stydin vuosijuhliin liittyviä kulukorvauksia, sillä Stigma on luvannut maksaa kahdelle hallituksen edustajalle juhlalipusta puolet näiden viedessä tervehdyksen vuosijuhliin. Lisäksi maksettu merkkitilauslasku sekä Stydi ry:n vuosijuhlan kunniaksi heidän valitsemalleen lahjoituskohteelle (Vailla vakinaista asuntoa ry) 30 euron lahjoitus.

Loppu vuonna maksetaan vielä muutamia kulukorvauksia sekä Susanna tilittää vielä Stigman tilille joitain merkkimyynnistä saatuja rahoja (muutama merkki myytiin vaalikokouksessa).

1. **Tapahtumat**

6.1. Menneet tapahtumat

6.1.1. YKA:n tapahtuma 3.11.2021

Onnistunut tapahtuma.

6.1.2. STM excu 11.11.2021

Onnistunut ja runsaasti osallistujia.

6.1.3. Vaalikokous 24.11.2021

Onnistunut; saatiin vuodelle 2022 uusi hallitus ja lisäksi myytiin muutama uusi merkki.

6.2. Tulevat tapahtumat

Ei ole.

1. **Yhdenvertaisuus**

Ei erityistä kokoukseen tuotavaa.

Vamlasin Instagram-postaus jaettu. Puhutaan yleisesti siitä, että jatkossa kiinnitämme enemmän huomiota siihen, että tapahtuman saavutettavuus ilmoitettaisiin jokaisen tapahtuman kuvauksessa. Saavutettavuuteen/esteettömyyteen kiinnitettävä muutenkin enemmän huomiota.

1. **Ympäristö**

Amanda estynyt kokouksessa, mutta ympäristösuunnitelmaa työstetään edelleen. Seuraava hallitus jatkaa ympäristösuunnitelman työstämistä.

1. **Urheilu**

Ei kokoukseen tuotavaa.

1. **Tiedotus**

Kokouspöytäkirjojen lisääminen verkkosivuille, ja lisäksi pohditaan, että ensi vuonna olisi hyvä muistaa laittaa ne myös sähköpostilistan kautta jäsenistölle.

1. **Työelämä**

Ei kokoukseen tuotavaa. Kolme työelämätapahtumaa saatiin järjestettyä, mikä oli tavoite.

1. **Opintoasiat**

Ei kokoukseen tuotavaa.

1. **Alumnit**

Ei kokoukseen tuotavaa.

1. **Muut esille tulevat asiat**

14.1. Haalarimerkkitilaus

On maksettu, merkit Susannalla ja ensimmäiset jo myyty vaalikokouksessa.

14.2. Vuoden 2022 hallitus

Valittu vaalikokouksessa. Uudessa hallituksessa kahdeksan jäsentä.

14.3. Pestitestamentit

Sovitaan, että jokainen kirjoittaa pestitestamentin ja pitää mahdollisen perehdytyksen seuraajalle. Viimeinen pestitestamentin palautuspäivä on 20.12.2021.

14.4. Toimintakertomus

Käydään yhteisesti läpi toimintakertomukseen kuuluvat vastuualueet ja senkin viimeinen palautuspäivä on 20.12.2021.

14.5. Perehdytys

Perehdytyksestä keskustellaan pestin jatkajan kanssa. Järjestetään, mikäli koetaan tarpeelliseksi.

14.6. Stigmasta eroaminen

Tullut yksi eroamispyyntö, ja hänet poistettu jäsenrekisteristä.

Sääntöjen mukaan Stigmasta tulisi erota, kun opinnot Helsingin yliopistossa päättyvät. Todetaan, että näin kuitenkin hyvin harva tekee.

Pohditaan, olisiko tarpeen käydä läpi jäsenrekisteriä sekä eroamiskäytäntöjä laajemminkin. Käydään aiheesta keskustelua; Pohditaan, tulisiko jäsenistöä muistuttaa eroamisesta, tulisiko asiasta tehdä jonkinlainen automaatio tai laatia erillinen e-lomake eroamiseen. Tullaan siihen lopputulokseen, että kaikki läpikäydyt ehdotukset sisältävät aina jonkinlaisen ongelman (esimerkiksi: mistä tietää varmasti, että jäsenen opinnot ovat päättyneet, kuka hallituksesta hoitaisi opintonsa päättäneiden kartoittamisen ja miten se tehtäisiin käytännössä).

Tullaan siihen tulokseen, että kartoitetaan, miten lähiainejärjestöissä toimitaan asian suhteen. Mahdollisesti myös kysytään HYY:ltä, mikäli koetaan tarpeelliseksi. Asian mahdollinen eteenpäin vieminen jää kuitenkin seuraavan hallituksen vastuulle.

1. **Seuraava kokous**

Vuoden viimeinen, uusi hallitus päättää seuraavan kokouksen.

1. **Kokouksen päättäminen**

Päätetään kokous ajassa 17.43.